Castle

Η σειρά Castle είναι μια αμερικανική κωμική-δραματική-αστυνομική τηλεοπτική σειρά μυστηρίου, με πρωταγωνιστές τον Νέιθαν Φίλιον (Nathan Fillion) και τη Στάνα Κάτικ (Stana Katic), σε παραγωγή των ABC Studios. Το Castle έκανε πρεμιέρα στο ABC στις ΗΠΑ στις 9 Μαρτίου του 2009, και απέσπασε πολύ καλές κριτικές.

Αν και τυπικά θεωρείται δραματική σειρά, διαθέτει επίσης ρομαντική ένταση και κωμικά στοιχεία, και συχνά περιγράφεται ως «κωμωδία-δράμα» που ξεχωρίζει από άλλες αστυνομικές σειρές λόγω του σταθερά ελαφρού τόνου και των χιουμοριστικών διαλόγων του. Οι συνεχείς λεκτικές μονομαχίες μεταξύ του Καστλ και της Μπέκετ (παρόμοιες με τις σειρές Αυτός, αυτή και τα μυστήρια του 1985 - 1989 και Ρέμινγκτον Στιλ / Remington Steele του 1982 - 1987) συνέβαλαν σημαντικά στη γοητεία της σειράς και στη μεγάλη απήχηση που κατάφερε στο ευρύ κοινό.

 Υπόθεση 
Η σειρά διαδραματίζεται στη Νέα Υόρκη και περιστρέφεται γύρω από τον Ρίτσαρντ Κασλ / Richard (Rick) Castle, από όπου και πήρε το όνομά της, έναν διάσημο συγγραφέα μυστηρίου, ο οποίος συχνά στη σειρά υποφέρει από συγγραφικό μπλοκάρισμα. Όταν εμφανίζεται ένας δολοφόνος ο οποίος σκηνοθετεί τα εγκλήματά του σύμφωνα με την περιγραφή που έχει κάνει ο Ρίτσαρντ στα βιβλία του, η αστυνομία ζητά βοήθεια για την εξιχνίαση τους, και μετά τους δύο πρώτους φόνους, η ντετέκτιβ ανθρωποκτονιών Κέιτ Μπέκετ / Kate Beckett καλείται να συνεργαστεί με τον Ρίτσαρντ Κασλ για να τους προσφέρει βοήθεια για τις εξιχνιάσεις.

Η ντετέκτιβ Μπέκετ αρχικά εξοργίζεται με τη σκέψη να συνεργαστεί με έναν συγγραφέα και καταβάλλει μεγάλες προσπάθειες για να τον κρατήσει μακριά της. Ωστόσο, καθώς λύνουν διάφορα ασυνήθιστα εγκλήματα στη Νέα Υόρκη, οι δυο τους σύντομα αρχίζουν να αναπτύσσουν συναισθήματα ο ένας για τον άλλον. Η πρωταρχική πλοκή της σειράς επικεντρώθηκε στο ειδύλλιο μεταξύ των δύο πρωταγωνιστών και στη συνεχιζόμενη έρευνά τους για τη δολοφονία της μητέρας της Μπέκετ, της Johanna, που μαχαιρώθηκε στις 9 Ιανουαρίου 1999, όταν η Κέιτ Μπέκετ ήταν 19 ετών.

 Τερματισμός της σειράς 
Στις 18 Απριλίου του 2016, το ABC ανακοίνωσε ότι η Στάνα Κάτικ, καθώς επίσης και η Tamala Jones, δεν ήταν στη λίστα των ηθοποιών για την 9η σεζόν του Castle. Το κανάλι και οι παραγωγοί δεν ανανέωσαν τα συμβόλαιά τους, ενώ παρά το γεγονός ότι ορισμένα μέλη του καστ υπέγραψαν μονοετή συμβόλαια για πιθανή ένατη σεζόν, το κανάλι ανακοίνωσε στις 12 Μαΐου του 2016 τον τερματισμό της σειράς, μετά από 8 συνεχόμενες σεζόν, με αποτέλεσμα να ρίξει αυλαία στις 16 Μαΐου του 2016.

 Διεθνής Προβολή 
 Χώρα Τηλεοπτικό κανάλι Πρεμιέρα  Seven Network
 17/5/09  VT4
 23/09/09   Fox Crime
 16/06/09  NewNet
 03/09/09 CTV  Fox Life
 22/05/09  TVB Pearl
 25/06/09  SBS 6
 8/10/09  TV Norge
 10/06/09  AXN
 08/05/09 TVI
 09/11/09  Fox Crime
 14/06/09  TV JOJ
   AXN
 29/06/09

 Κύκλος 1 
Ο πρώτος κύκλος αποτελείται από 10 επεισόδια, τα οποία προβλήθηκαν στις ΗΠΑ από τις 9 Μαρτίου του 2009 έως τις 11 Μαΐου του 2009. 

 #  Τίτλος  Ημερομηνία Προβολής (Αμερική)  Ημερομηνία Προβολής (Ελλάδα)1  Τηλεθεατές(Ελλάδα) 2  Σενάριο  Σκηνοθεσία  # στο σύνολο 1"Flowers for Your Grave"  9 Μαρτίου 2009  22 Μαΐου 2009       1 Ο συγγραφέας αστυνομικών μυθιστορημάτων Ρίτσαρντ Κασλ ανακρίνεται από την αστυνομία όταν δύο φόνοι πραγματοποιούνται με τον τρόπο που περιγράφονται στα βιβλία του. Έτσι, βρίσκεται να βοηθάει τις Αρχές προκειμένου να βρεθεί ο δολοφόνος.  2  "Nanny McDead"  16 Μαρτίου 2009         2 Ο Κασλ και η Μπέκετ προσπαθούν να εξιχνιάσουν το φόνο μιας 20άχρονης νταντάς, η οποία βρέθηκε νεκρή στο πλυσταριό ενός διαμερίσματος στο Μανχάταν.  3 "Hedge Fund Homeboys"  23 Μαρτίου 2009         3 Ο γιος μίας εύπορης οικογένειας βρίσκεται δολοφονημένος μέσα σε μια βάρκα στο Σέντραλ Παρκ (Central Park). Καθώς ο Κασλ και η Μπέκετ προσπαθούν να εξιχνιάσουν το έγκλημα, οι φίλοι του νεαρού προσπαθούν να τους σταματήσουν.  4 "Hell Hath No Fury"  30 Μαρτίου 2009         4 Το πτώμα μιας νεαρής γυναίκας πεταμένο μέσα σε μια σακούλα οδηγεί τον Castle και την Beckett στα μονοπάτια της πολιτικής. Σύντομα οι δύο συνεργάτες ανακαλύπτουν έναν κόσμο από ακριβοπληρωμένες συνοδούς και διεφθαρμένους αστυνομικούς.  5 "A Chill Goes Through Her Veins"  6 Απριλίου 2009         5 Ο Κασλ και η Μπέκετ ερευνούν την υπόθεση δολοφονίας μίας γυναίκας, η οποία βρέθηκε κατεψυγμένη στις σκαλωσιές μιας οικοδομής. Προσπαθώντας να ξετυλίξουν το κουβάρι του μυστηρίου, οδηγούνται σε μία παλαιότερη υπόθεση.   6 "Always Buy Retail"  13 Απριλίου 2009         6 Ο Κασλ και η Μπέκετ εισχωρούν στα άδυτα της μαύρης μαγείας, όταν ένας μετανάστης βρίσκεται άγρια δολοφονημένος. Αργότερα στο σπίτι, ο Κασλ πρέπει να αντιμετωπίσει το ενδεχόμενο της επιστροφής της μητέρας της Alexis.  7 "Home Is Where The Heart Stops"  20 Απριλίου 2009         7 Η Μπέκετ και ο Κασλ προσπαθούν να εξιχνιάσουν μία σειρά από υποθέσεις που αφορούν σε δολοφονίες και ληστείες κοσμημάτων.  8 "Ghosts"  27 Απριλίου 2009         8 Ο Κασλ και η Μπέκετ ερευνούν τη δολοφονία μιας γυναίκας, η οποία βρέθηκε πνιγμένη με πετρέλαιο στην μπανιέρα ενός ξενοδοχείου. Σύντομα ζητούν τη βοήθεια μιας αστυνομικής ρεπόρτερ που ενδέχεται να είχε κάποια σχέση με το θύμα.  9 "Little Girl Lost"  4 Μαίου 2009         9 Η Μπέκετ καλείται να συνεργαστεί με το FBI, όταν ένα δίχρονο κοριτσάκι εξαφανίζεται. Ο Κασλ προσπαθεί να κεντρίσει το ενδιαφέρον της Μπέκετ μόλις αντιλαμβάνεται ότι ο επικεφαλής των ερευνών είναι ο πρώην της.  10 "A Death in the Family"  11 Μαΐου 2009         10 Ο Κασλ και η Μπέκετ ερευνούν τη δολοφονία ενός πλαστικού χειρούργου. Στο μεταξύ, η Alexis ετοιμάζεται για τον πρώτο της χορό, ενώ ο Κασλ ερευνά το παρελθόν της Μπέκετ και αποκαλύπτει νέα στοιχεία σχετικά με το φόνο της μητέρας της. 

 Παραπομπές 

 Εξωτερικοί σύνδεσμοι 

 Castle at TV by the Numbers

Κατηγορία:Αμερικανικές τηλεοπτικές σειρές
Κατηγορία:Αστυνομικές σειρές
Κατηγορία:Δραματικές σειρές
Κατηγορία:Κωμικές τηλεοπτικές σειρές
Κατηγορία:Τηλεοπτικές σειρές της American Broadcasting Company